སྣང་ནུབ་པའི་སྒོ་
ནས་ཆོས་ཉིད་ལ་ཇི་ལྟ་བ་མཁྱེན་པར་སོང་བའི་ཆ་དེ་ལ་མཉམ་གཞག་དང་།
གཉིས་སྣང་དང་བཅས་པའི་སྒོ་ནས་ཀུན་རྫོབ་ལ་ཇི་སྙེད་པ་མཁྱེན་པར་སོང་་་
བའི་ཆ་དེ་ལ་རྗེས་ཐོབ་ཅེས་བྱ་སྟེ། རྒྱུད་བླ་ལས། ཤེས་རབ་ཡེ་ཤེས་རྣམ་གྲོལ་
རྣམས། །གསལ་དང་འཕྲོ་དང་དག་ཕྱིར་དང་། །ཐ་དད་མེད་ཕྱིར་འོད་དང་
ཟེར། ཉི་མའི་དཀྱིལ་འཁོར་རྣམས་དང་མཚུངས། །ཞེས་པའི་འགྲེལ་པར། དེ་
ལས་སངས་རྒྱས་ཀྱི་རྒྱུད་ལ་མངའ་བའི་འཇིག་རྟེན་ལས་འདས་པ་རྣམ་པར་་་་
མི་རྟོག་པའི་ཤེས་རབ་ནི་ཤེས་བྱའི་དེ་ཁོ་ན་ཉིད་དམ་པའི་མུན་པ་སེལ་བར་་་་
ཉེ་བར་གནས་པའི་ཕྱིར་འོད་གསལ་བ་༧དང་ཆོས་མཚུངས་སོ། །དེའི་རྗེས་ལ་
ཐོབ་པ་ཤེས་བྱ་ཐམས་ཅད་ཀྱི་ཡེ་ཤེས་ནི་ཤེས་བྱའི་དངོས་པོ་མ་ལུས་པ་རྣམ་་་་
པ་ཐམས་ཅད་ལ་འཇུག་པས་ན་འོད་ཟེར་གྱི་དྲ་བ་འཕྲོ་བ་དང་ཆོས་( ༢༣༢ན)
མཚུངས་སོ། །ཞེས་གསུངས་པ་ལྟར་རོ། །དེ་ཡང་སློབ་ལམ་གྱི་གནས་སྐབས་
মনম
ལྟར་མཉམ་གཞག་ལས་དུས་ཕྱིས་བྱུང་བའི་རྗེས་ཐོབ་མ་ཡིན་གྱི།
གཞག་དེའི་སྟོབས་ལས་ཐོབ་པས་རྗེས་ཐོབ་ཅེས་བྱའོ། །དེ་ཡང་། རྣམ་ཀུན་
མཁྱེན་ཉིད་ཡེ་ཤེས་ནི། །མངོན་སུམ་མཚན་ཉིད་ཅན་དུ་འདོད། །གཞན་ནི་ཉི་
ཚེ་བ་ཉིད་ཀྱིས། །མངོན་སུམ་ཞེས་བྱར་མི་འདོད་དོ། །ཞེས་གསུངས་པ་དང་
བདེན་གཉིས་རང་འགྲེལ་ལས། མཁྱེན་པའི་སྐད་ཅིག་གཅིག་གིས་ནི། །ཤེས་
ལ་ལམཁན་པའི་སྐད་ཅག་གཅག་
བྱའི་དཀྱིལ་འཁོར་ཀུན་ཁྱབ་ཅན། །ཞེས་གསུངས་པ་ལྟར་དུས་གསུམ་གྱི་ཆོས་
ཐམས་ཅད་ཅིག་ཅར་མངོན་སུམ་དུ་མཁྱེན་པ་ཡིན་ཞིང་།
དེ་རིང་གི་མྱུ་གུ་
མངོན་སུམ་དུ་འཇལ་བའི་དུས་ན་དེ་རིང་གི་དུས་ཀྱི་མྱུ་གུ་འཇལ་བའི་ཡེ་ཤེས་
①<>-
-676-

ཟབ་མོ་སྟོང་པ་ཉིད་གསལ་བར་བྱེད་པའི་བསྟན་བཅོས་སྐལ་བཟང་མིག་འབྱེད།
དེས་ལོ་སྔ་མའི་དུས་ཀྱི་མྱུ་གུ་དང་། ལོ་ཕྱི་མའི་དུས་ཀྱི་མྱུ་གུ་མངོན་སུམ་དུ་
གཞལ་ཡང་ལོ་གཉིས་ཀྱི་མྱུ་གུ་དེ་རིང་གི་དུས་ཀྱིས་ཁྱད་པར་དུ་བྱས་ནས་
འཇལ་བ་མ་ཡིན་ལ། ཡེ་ཤེས་དེ་དེ་རིང་གི་དུས་ཀྱི་ཡེ་ཤེས་ཡིན་ན་དེས་གཞལ་
བའི་དངོས་པོ་དེ་རིང་གི་དུས་ན་ཡོད་མི་དགོས་ཏེ།
སྔོན་གྱི་གནས་རྗེས་སུ་
དྲན་པའི་མངོན་ཤེས་བཞིན་ནོ། །འོ་ན་སངས་རྒྱས་ཀྱི་ཡེ་ཤེས་ཀྱིས་སངས་རྒྱས་
ཀྱི་ཡེ་ཤེས་མི་མཁྱེན་ན་ཆོས་ཐམས་ཅད་མཁྱེན་པ་འགལ་ཞིང་། ཤུགས་ལ་
མཁྱེན་ན་སངས་རྒྱས་ཀྱི་ཡེ་ཤེས་ལ་ཤུགས་རྟོགས་མེད་པར་སྨྲས་པ་ཉམས་ལ།
དངོས་སུ་སྣང་ན་གཉིས་སྣང་དང་བཅས་པའམ་གཉིས་སྣང་ནུབ་པ་གང་གི་་་་
གོ་ནས་མཁྱེན། དང་པོ་ལྟར་ན་རང་ཉིད་རང་ལ་ཐ་( ༢༣༢༠) དད་དུ་མ་གྲུབ་
པ་བཞིན་དུ་ཐ་དད་དུ་སྣང་བའི་ཕྱིར་འཁྲུལ་ཤེས་སུ་ཐལ་ལོ། །གཉིས་པ་ལྟར་
ན་རང་གིས་རང་ཉིད་གཉིས་སྣང་ནུབ་པའི་ཚུལ་གྱིས་མངོན་སུམ་དུ་རྟོགས་་་་
པའི་ཕྱིར་རང་རིག་མངོན་སུམ་ཁས་བླངས་པར་འགྱུར་རོ་ཞེ་ན། སངས་རྒྱས་
ཀྱི་ཡེ་ཤེས་ཀྱིས་སངས་རྒྱས་ཀྱི་ཡེ་ཤེས་ཤུགས་ལ་རྟོགས་པ་རིགས་པ་མ་ཡིན་ཏེ།
ཅི་སངས་རྒྱས་ཀྱི་ཡེ་ཤེས་དེ་སངས་རྒྱས་ཀྱི་ཡེ་ཤེས་ཀྱི་ཡུལ་ཡིན་ཀྱང་དངོས་སུ་
སྣང་དུ་མི་རུང་བའི་རྒྱུ་མཚན་ཅི་ཞིག་ཡོད། དངོས་སུ་སྣང་ན་སངས་རྒྱས་ཀྱི་
ཡེ་ཤེས་དང་སངས་རྒྱས་ཀྱི་ཡེ་ཤེས་རིག་བྱ་རིག་བྱེད་དུ་འགྱུར་དགོས་ཤིང་།
དེ་ལྟར་ན་བྱ་བྱེད་གཅིག་ཏུ་འགྱུར་རོ་ཞེ་ན། ཤུགས་ལ་རིག་པ་ལ་ཡང་རྣམ་པ་
ཐམས་ཅད་དུ་མཚུངས་ཏེ། གཞན་དུ་ན་ཤུགས་ལ་རིག་པས་རིག་པའི་གོ་མི་
ཆོད་པར་ཐལ་བའི་ཕྱིར་རོ། །གལ་ཏེ་རང་གིས་རང་ཉིད་དངོས་སུ་རིག་ན་
རང་ལ་རང་གིས་རྣམ་པ་འཆར་དགོས་ལ། དེ་ལྟར་རང་ཉིད་རང་དང་འདྲ་
བར་ཐལ་བའི་སྐྱོན་འབྱུང་ངོ་ཞེ་ན། རང་གིས་རང་ཉིད་དངོས་སུ་རིག་ན་རྣམ་
པ་མ་ཤར་བར་རིག་དགོས་སོ་ཞེས་ཁོ་བོས་བཟློག་ལ་སྨྲ་ཡིས་གནོད་བྱེད་སྟོན་་

①<>+1
-677-

མཁས་གྲུབ་རྗེའི་གསུང་འབུམ། ༼ཀ༽
ཅིག །ཡུལ་གཅིག་རྣམ་མེད་དུ་དངོས་སུ་རིག་ན་ཡུལ་ཐམས་ཅད་རྣམ་མེད་དུ་

དངོས་སུ་རིག་དགོས་སོ་ཞེ་ན།
ཡུལ་གཅིག་གཉིས་སྣང་ནུབ་པའི་སྒོ་ནས་
དངོས་སུ་རིག་ན་ཡུལ་ཐམས་ཅད་གཉིས་སྣང་ནུབ་པའི་སྒོ་ནས་རིག་དགོས་་་་
སོ་ཞེས་བརྗོད་ན་གང་གིས་འབྱེད། ཡུལ་གཅིག་དོན་དམ་ཡིན་ན་ཡུལ་ཐམས་
ཅད་དོན་དམ་ཡིན་དགོས་པར་ཐལ་ལོ་ཞེ་ན། ཡུལ་གཅིག་རང་ལས་ཐ་དད་
མེད་ན་ཡུལ་ཐམས་ཅད་རང་ལས་ཐ་དད་མེད་དགོས་པར་ཐལ་ལོ་ཞེས་་་་་་་་་་
བརྗོད་ན། ( ༢༣༣ན)ལན་ཅི་ཡོད། འོ་ན་སངས་རྒྱས་ཀྱི་ཡེ་ཤེས་ཀྱིས་སངས་
རྒྱས་ཀྱི་ཡེ་ཤེས་གཉིས་སུ་སྣང་བའི་སྒོ་ནས་རྟོགས་སམ་གཉིས་སྣང་ནུབ་པའི་་་
སྒོ་ནས་རྟོགས། དང་པོ་ལྟར་ན་སངས་རྒྱས་ཀྱི་ཡེ་ཤེས་ཆོས་ཅན། ཁྱོད་སངས་
རྒྱས་ཀྱི་ཡེ་ཤེས་ལས་ཐ་དད་དུ་ཐལ།
ཁྱོད་སངས་རྒྱས་ཀྱི་ཡེ་ཤེས་ལ་སངས་
རྒྱས་ཀྱི་ཡེ་ཤེས་ལས་གཉིས་སུ་སྣང་བ་གང་ཞིག་དེ་སྣང་ཡུལ་ལ་མ་འཁྲུལ་བའི་
ཤེས་པ་ཡིན་པའི་ཕྱིར། གཉིས་པ་ལྟར་ན། དེ་ཆོས་ཅན། དོན་དམ་བདེན་པར་
ཐལ། སངས་རྒྱས་ཀྱི་ཡེ་ཤེས་ཀྱིས་གཉིས་སྣང་ནུབ་པའི་སྒོ་ནས་དངོས་སུ་
རྟོགས་པའི་ཕྱིར། ཞེས་རྣམ་པར་བརྟགས་ན་དང་པོ་ཁས་མི་ལེན་གྱི་ཕྱི་མའི་
ཁྱབ་པ་ལ་ལན་བསྟན་པར་བྱ་སྟེ། དེ་ཆོས་ཅན། ཁྱོད་སངས་རྒྱས་ཀྱི་ཡེ་ཤེས་
གཉིས་སྣང་ནུབ་པའི་སྒོ་ནས་དངོས་སུ་རྟོགས་ན་ཁྱོད་དོན་དམ་བདེན་པ་་་་་་་
མིན་དགོས་པར་ཐལ། ཁྱོད་སངས་རྒྱས་ཀྱི་ཡེ་ཤེས་ཀྱིས་གཉིས་སྣང་ནུབ་པའི་
སྒོ་ནས་དངོས་སུ་རྟོགས་ན་ཁྱོད་སངས་རྒྱས་ཀྱི་ཡེ་ཤེས་དང་གཅིག་ཡིན་པའི་་་
རྒྱུ་མཚན་གྱིས་སངས་རྒྱས་ཀྱི་ཡེ་ཤེས་ཁྱོད་ལ་གཉིས་སྣང་ནུབ་པ་ཡིན་དགོས།
སངས་རྒྱས་ཀྱི་ཡེ་ཤེས་དང་གཅིག་ཡིན་ན་ཀུན་རྫོབ་ཡིན་དགོས་པའི་ཕྱིར་རོ། །
སངས་རྒྱས་ཀྱི་ཡེ་ཤེས་ལ་སངས་རྒྱས་ཀྱི་ཡེ་ཤེས་རང་དང་ལྡོག་པ་ཐ་དད་པའི་
གྲུབ་བདེ་དབྱེར་མེད་ཀྱི་ཆོས་མཐའ་དག་དངོས་སུ་སྣང་ནས་རྟོགས་པར་ཁས་
བླངས་ན་ནི་སངས་རྒྱས་ཀྱི་ཡེ་ཤེས་རང་ཉིད་ཀྱི་རང་ཉིད་དངོས་སུ་རྟོགས་་་་་་་
678-

ཟབ་མོ་སྟོང་པ་ཉིད་གསལ་བར་བྱེད་པའི་བསྟན་བཅོས་སྐལ་བཟང་མིག་འབྱེད།

པའང་ཁས་ལེན་དགོས་པ་གདོན་མི་ཟ་སྟེ། སངས་རྒྱས་ཀྱི་ཇི་སྙེད་པ་མཁྱེན་
པའི་ཡེ་ཤེས་ཀྱིས་སངས་( ༢༣༣༠) རྒྱས་ཀྱི་ཡེ་ཤེས་ཀྱང་དངོས་སུ་རྟོགས་དགོས་
པར་ཐལ། སངས་རྒྱས་ཀྱི་ཡེ་ཤེས་དེ་སངས་རྒྱས་ཀྱི་ཇི་སྙེད་པ་མཁྱེན་པའི་ཡེ་
ཤེས་ལས་ལྡོག་པ་ཐ་དད་དེ་སངས་རྒྱས་ཀྱི་ཇི་སྙེད་པ་མཁྱེན་པའི་ཡེ་ཤེས་དང་
གྲུབ་བདེ་དབྱེར་མེད་ཀྱི་ཆོས་ཡིན་པའི་ཕྱིར། ཁྱབ་པ་ཁས་ལེན་ཏེ། སངས་
Jས་ཀྱི་ཇི་སྙེད་པ་མཁྱེན་པའི་ཡེ་ཤེས་ལས་ཐ་དད་ཇི་སྙེད་པ་མཁྱེན་པའི་ཡེ་་་་
ཤེས་དེ་དང་གྲུབ་བདེ་དབྱེར་མེད་ཀྱི་ཆོས་ཡིན་པ་ལ་སངས་རྒྱས་ཀྱི་ཇི་སྙེད་པ་
མཁྱེན་པའི་ཡེ་ཤེས་ཀྱིས་དེ་དངོས་སུ་སྣང་ནས་རྟོགས་པས་མ་ཁྱབ་ན་སངས་་་
རྒྱས་ཀྱི་ཡེ་ཤེས་དང་ཐ་དད་སངས་རྒྱས་ཀྱི་ཡེ་ཤེས་དང་གྲུབ་བདེ་དབྱེར་མེད་་
ཀྱི་ཆོས་ཡིན་ན་སངས་རྒྱས་ཀྱི་ཡེ་ཤེས་ཀྱིས་དངོས་སུ་སྣང་ནས་རྟོགས་པས་་་་་་
ཁྱབ་པ་བུད། འདོད་ན། སངས་རྒྱས་ཀྱི་ཇི་སྙེད་པ་མཁྱེན་པའི་ཡེ་ཤེས་ཀྱིས་
དངོས་སུ་རྟོགས་ན་སངས་རྒྱས་ཀྱི་ཡེ་ཤེས་ཀྱིས་དངོས་སུ་རྟོགས་དགོས་སམ་་་་
མི་དགོས། མི་དགོས་ན་སངས་རྒྱས་ཀྱིས་ཇི་སྙེད་པ་མཁྱེན་པའི་ཡེ་ཤེས་ཀྱིས་
དངོས་སུ་རྙེད་པ་ལ་སངས་རྒྱས་ཀྱི་ཡེ་ཤེས་ཀྱིས་དངོས་སུ་རྙེད་མི་དགོས་པས་་
ཀུན་རྫོབ་སངས་རྒྱས་ཀྱི་ཡེ་ཤེས་ཀྱིས་དངོས་སུ་མ་རྙེད་པར་ཁས་བླངས་ན་་་་་་
དགག་ཏུ་མེད་པར་འགྱུར་རོ། །དགོས་ན། སངས་རྒྱས་ཀྱི་ཡེ་ཤེས་ཆོས་ཅན།
སངས་རྒྱས་ཀྱི་ཇི་སྙེད་པ་མཁྱེན་པའི་ཡེ་ཤེས་ཀྱིས་དངོས་སུ་སྣང་ནས་རྟོགས་་་
པར་ཐལ། སངས་རྒྱས་ཀྱི་ཇི་སྙེད་པ་མཁྱེན་པའི་ཡེ་ཤེས་དང་ཐ་དད་དེ་དང་
གྲུབ་བདེ་དབྱེར་མེད་ཀྱི་ཆོས་ཡིན་པའི་ཕྱིར། ཁྱབ་པ་དངོས་སོ། །འདོད་ན།
སངས་རྒྱས་ཀྱི་ཡེ་ཤེས་ཆོས་ཅན། སངས་རྒྱས་ཀྱི་ཡེ་ཤེས་ཀྱིས་དངོས་སུ་རྟོགས་
པར་ཐལ། སངས་རྒྱས་ཀྱི་ཇི་སྙེད་པ་མཁྱེན་པའི་( ༢༣༤ན) ཡེ་ཤེས་ཀྱི་དངོས་སུ་
སྣང་ནས་རྟོགས་པའི་ཕྱིར། འཁོར་གསུམ་ག་དངོས་སོ། །བརྗོད་པར་བྱ་བ་
གཞན་ཡང་ཡོད་མོད་ཀྱི་རེ་ཞིག་བཞག་གོ །དེ་ལྟར་ན་འབྲས་བུའི་སྐབས་ཀྱི་


-679-

མཁས་གྲུབ་རྗེའི་གསུང་འབུམ། ༼ཀ༽
རྣམ་པར་བཞག་པ་བཤད་ཟིན་ཏོ།། །།
མཇུག་བྱང༌།
ཀླུ་སྒྲུབ་ཀླུ་དབང་ལེགས་བཤད་གདེངས་ཀའི་ནོར། །དགོས་འདོད་ཀུན་
འབྱུང་འདོད་དགུར་སྤྱོད་པ་ནི། །རིགས་པའི་སྐྱ་བ་འཛིན་མཁས་དེད་དཔོན་
མཆོག །ཐུགས་རྗེ་ལྡན་པའི་ཡབ་ཀྱིས་བདག་ལ་སྒྲུབས། །སྤྲོས་པའི་ཆུ་འཛིན་
རྒྱ་ལས་རྣམ་གྲོལ་བ།
།དཔལ་ལྡན་ཟླ་བའི་རིགས་ཚུལ་འོད་དཀར་གྱིས། །
བདག་བློ་ཀུ་མུ་ཏ་ཁ་ཕྱེ་བའི་ཆུས། །ད་ལྟ་སྐལ་བཟང་རེ་བ་ཡོངས་སུ་སྐོང་། །
ཡང་དག་ལྟ་བའི་རིན་ཆེན་མཐར་ཐུག་པ། ། ངན་རྟོག་དྲི་མའི་སྐྱོན་གྱིས་མ་
བསླད་པར། །རྣམ་དཔྱོད་འགྲན་ཟླ་མེད་པའི་མཁས་པ་ལ། །བསོད་ནམས་
ཟོང་གིས་འཐོབ་ཀྱི་གཞན་དུ་མིན། །གསུང་རབ་ཆུ་གཏེར་བསྲུབས་པ་ལས་
འོངས་པའི། །བླ་མའི་ལེགས་བཤད་བདུད་རྩི་མྱངས་པ་ན། །མཁས་རློམ་ཉེས་
བཤད་དུག་ཆུའི་རྫིང་བུ་ལ། །ཕན་བདེའི་སྲོག་འཕྲོག་མཐོང་བས་རིང་དུ་
སྤངས། །ལྟ་ངན་མི་བཟད་ས་བོན་འདེབས་མཁས་པ། །ལོག་པའི་གཞུང་
ལུགས་སྤེལ་བ་མང་མཐོང་ནས། ཆོས་འདོད་སྐྱེ་བོ་རིང་ནས་བགྲོད་རྣམས་ལ། །
མཁས་པ་སུ་ཞིག་བརྩེ་བ་སྐྱེ་མི་འགྱུར། །ལུགས་འདི་དང་ནི་གཞན་དང་དེ་
ལས་གཞན། །རིགས་པ་མཆོག་དང་དེ་བཞིན་ཕྲག་དོག་དང་། །བསྙོན་པར་
བྱེད་པས་འཛིན་པ་དེ་ཡི་ཕྱིར། །ལུགས་འདི་ཐུབ་པའི་གཞུང་བཞིན་ཤིན་ཏུ་ཕྲ།
སྡེབ་ལེགས་ཚིག་གི་སྦྱོར་བ་མི་ཤེས་ཤིང་། །རིགས་པས་གྲུབ་པའི་( ༢༣༤༠) དོན་
གྱིས་སྟོང་ན་ཡང་། །རྒྱལ་པོས་ཆད་པའི་བཅའ་ཁྲིམས་ཕབ་པ་བཞིན། །ཡི་གེའི་
རྩོམ་པ་ལྷུར་ལེན་ཨེ་མ་མཚར། །གངས་ཅན་གཞན་སྟོང་སྨྲ་བ་རྣམས་ལ་ཆོས། །
ཕལ་ཆེར་བླུན་པོ་གོ་བར་བྱེད་པ་བཞིན། །འདི་ལས་གཞན་དུ་དབུ་མའི་ཚུལ་
སྨྲ་བ། །ཕལ་ཆེར་རིགས་ལམ་འདོར་བ་བརྗོད་པ་ཡིན། །བདག་བློའི་རྣམ་
680-

ཟབ་མོ་སྟོང་པ་ཉིད་གསལ་བར་བྱེད་པའི་བསྟན་བཅོས་སྐལ་བཟང་མིག་འབྱེད།
དཔྱོད་དཀྱིལ་འཁོར་ལས་འོངས་པའི། །ས་གསུམ་མུན་པ་སེལ་བའི་སྣང་བྱེད་
འདིས། །ཡང་དག་ལྟ་བའི་པདྨོ་ཁ་ཕྱེ་བས། །བློ་གསལ་བུང་བའི་ཚོགས་རྣམས་
ཡི་རང་བྱོས། །དགེ་བ་འདི་ཡིས་ཚེ་རབས་ཀུན་ཏུ་བདག །བླ་མའི་ཞབས་སྐྱེད་
མཆོད་པ་མི་གཏོང་ཞིང་། །རྒྱལ་བའི་ཆོས་ཚུལ་མཐའ་དག་འཛིན་པ་ལ། །མི་
ཕམ་འཇམ་པའི་དབྱངས་དང་མཚུངས་པར་ཤོག །ཆུ་གཏེར་བཞི་ཡི་སྐ་རགས་
གཡོ་བ་ཅན། །ནོར་འཛིན་བུ་མོས་ལྷུན་པོའི་རྐང་བརྟེན་དང་། །ཀླུ་སྒྲུབ་ལུགས་
བཟང་མངལ་གྱི་ཁུར་འཛིན་པ། །ལྷན་ཅིག་སྤྱོད་པས་འཇིག་རྟེན་མཛེས་གྱུར་
ཅིག །
ཟབ་མོ་སྟོང་པ་ཉིད་ཀྱི་དེ་ཁོ་ན་ཉིད་རབ་ཏུ་གསལ་བར་བྱེད་པའི་བསྟན་
བཅོས་སྐལ་བཟང་མིག་འབྱེད་ཅེས་བྱ་བ་འདི་ནི།
དུས་གསུམ་སངས་རྒྱས་
ཐམས་ཅད་ཀྱི་མཁྱེན་བརྩེ་གཅིག་ཏུ་བསྡུས་པའི་ངོ་བོ། ལྔ་བརྒྱ་པ་རྣམས་ཀྱི་
གཙུག་གི་ནོར་བུ། མཁས་པའི་དབང་པོ་མཐའ་དག་གི་མགོ་བོའི་ཅོད་པན་ལ་
ཞབས་ཀྱི་རྡུལ་གྱི་ཕྲེང་བ་ཉེ་བར་བཀོད་ཅིང་། རྣམ་པར་དཀར་བའི་ཕྲིན་ལས་
རྒྱ་མཚོའི་གོས་ཅན་གྱི་མཐའ་ཀླས་པར་ཁྱབ་པས། བདེ་བར་གཤེགས་པའི་
བསྟན་པའི་རྒྱལ་མཚན་སྲིད་རྩེའི་བར་དུ་སྒྲེང་བ་ལ་འགྲན་པའི་ཟླ་ཐམས་་་་་་་་
ཅད་དང་བྲལ་བའི་ཐམས་ཅད་མཁྱེན་པ་རྗེ་བཙུན་འཇམ་པའི་དབྱངས་ཀྱི་་་་་
( ༢༣༥ན)སྲས་ཀྱི་ཐུ་བོ་ཆོས་ཀྱི་རྒྱལ་པོ་ཙོང་ཁ་པ་ཆེན་པོ་བློ་བཟང་གྲགས་པའི་
དཔལ་གྱི་ཞལ་སྔ་ནས་ལེགས་བཤད་ཀྱི་བདུད་རྩི་དྲི་མ་མེད་པ་སྩལ་པ་དད་་་་་
པའི་སྙིམ་པས་བླངས་ཏེ། རྣམ་དཔྱོད་ཀྱི་རོ་འཛིན་གྱིས་མྱངས་པས་བདེ་བར་
གཤེགས་པའི་གསུང་རབ་མཐའ་དག་གིས་དགོངས་དོན་དྲི་མ་མེད་པའི་་་་་་་་
རིགས་པས་འབྱེད་པ་ལ་ཕས་ཀྱི་རྒོལ་བས་མི་བརྫི་བའི་བློ་གྲོས་ཀྱི་སྤོབས་པ་་་་་
དགེ་བ་ཅན། མང་དུ་ཐོས་པའི་བཙུན་པ་དགེ་ལེགས་དཔལ་བཟང་པོས། རྗེ་
བཙུན་བླ་མས་གསུང་རབ་རྒྱ་ཆེན་མཛད་དུ་ཟིན་ཀྱང་རབ་ཏུ་བརླིང་བས་བློ་་་

-681-

མཁས་གྲུབ་རྗེའི་གསུང་འབུམ། ༼ཀི༽
དམན་པ་དག་གིས་གསལ་བར་རྟོགས་དཀའ་ཞིང་ཕྱོགས་གཅིག་ཏུ་བསྡུ་བར་་
མི་ནུས་པ་དག་ཀྱང་མཐོང་ནས། དེ་དག་ལ་ཕན་པའི་བསམ་པས་ཉེ་བར་
བཞག་སྟེ། རྗེ་བཙུན་བླ་མའི་དགོངས་པའི་དོན་དང་ཅུང་ཟད་ཀྱང་མི་འགལ་
ཞིང་། གོ་བདེ་བར་ཕྱོགས་གཅིག་ཏུ་བསྡུས་ཏེ་གཙང་ཉང་སྟོད་ཀྱི་རིག་པའི་
འབྱུང་གནས་ཀྱི་སའི་ཆ། ཆོས་གྲྭ་ཆེན་པོ་ལེགས་བཤད་སྒྲོག་པའི་ཚལ་དཔལ་
འཁོར་བདེ་ཆེན་གྱི་གཙུག་ལག་ཁང་ཆེན་པོར་སྦྱར་བའི་ཡི་གེ་པ་ནི་སྡེ་སྣོད་་་་་
དང་རྒྱུད་སྡེ་མཐའ་དག་ལ་སྦྱངས་ཤིང་། ཐུབ་པའི་བརྟུལ་ཞུགས་དྲི་མ་མེད་
པ་ལ་གནས་པའི་སྟན་གཅིག་པ། བློ་གྲོས་ཆོས་སྐྱོང་གིས་བགྱིས་སོ། །འདིས་
ཀྱང་བསྟན་པ་རིན་པོ་ཆེ་ཕྱོགས་ཐམས་ཅད་དུ་དར་ཞིང་རྒྱས་ལ་ཡུན་རིང་དུ་་

གནས་པར་གྱུར་ཅིག། །།
682-